Թէ՛ պաշտօնը եւ թէ՛ անձը մեծ դեր կրնան ունենալ այդ հրաժեշտի ելոյթներուն մէջ։ Այս գծով, երկրի մը ծառայող դիւանագէտները բնականաբար յատուկ դասընթացքներու հետեւած պէտք է ըլլան։ Իւրայատուկ է Միացեալ Նահանգներու պարագան, որ ո՛չ միայն այս ուսումնական բնագաւառէն ներս աշխարհահռչակ հիմնարկներ ունի, այլեւ կը գործակցի բազմաթիւ այլ երկիրներու հետ, իր հիմնարկներուն դռները լայն բանալով եւ բարձր մակարդակի յատուկ դասընթացքները աւանդելով այլ երկիրներու արտաքին քաղաքականութեամբ զբաղող դիւանագէտներու։